# name
Informe sobre les sisenes Jornadas Españolas de Documentación (València, 29, 30 i 31 d'octubre de 1998)

# metadata.dc.description.abstract[].value
Com és ben sabut, les Jornadas Españolas de Documentación, organitzades per la FESABID, constitueixen un dels principals fòrums de discussió general en el camp de la biblioteconomia i la documentació. FESABID (Federación Española de Sociedades de Archivística, Biblioteconomía y Documentación) les organitza des del 1984 amb una periodicitat que vol ser biennal (procuren alternar-se amb les Jornades Catalanes de Documentació, que es fan des del 1983). Tenen lloc cada vegada en una localitat diferent: van començar a Madrid i, consecutivament, s'han fet a Torremolinos, Palma, Gijón, Cáceres i, enguany, a València.

D'uns anys ençà han proliferat a Espanya altres trobades professionals, algunes caracteritzades per un àmbit geogràfic concret (Jornadas Bibliotecarias de Andalucía) o bé per una temàtica específica (Jornadas de Información y Documentación en Ciencias de la Salud, Jornadas sobre Bibliotecas Públicas, etc.).1 Això fa que l'assistència hagi disminuït en general en totes elles (les organitzacions no estan disposades a subvencionar tants desplaçaments del seu personal) i que el nombre i la qualitat de treballs aportats sigui, en general, inferior.

Cada celebració de les Jornadas Españolas de Documentación2 és organitzada per una de les associacions membres de la FESABID. En aquesta ocasió, a València, l'encarregada fou l'AVEI (Associació Valenciana d'Especialistes en Informació),3 entitat creada el 1994 i editora de la revista Métodos de información.

El País Valencià compta, des de fa molt poc temps, amb els ensenyaments de la diplomatura i de la llicenciatura en Biblioteconomia i Documentació, si bé estan ubicats en diferents universitats: la diplomatura s'imparteix a la Universitat de València (Departament d'Història de la Ciència i Documentació)4 i la llicenciatura, a la Universitat Politècnica de València (Facultat d'Informàtica).5

Les Jornadas d'enguany es desenvoluparen al Palau de Congressos de la ciutat. Aquesta ubicació no és gaire cèntrica ni ben comunicada amb transport públic, però compta amb tots els equipaments propis d'una instal·lació moderna i preparada.

# metadata.dc.publisher[].value
Universitat de Barcelona. Facultat de Biblioteconomia i Documentació

# metadata.dc.relation.ispartof[].value
BiD: textos universitaris de biblioteconomia i documentació, 1999, març, núm. 2

# metadata.dc.source[].value
Articles publicats en revistes (Biblioteconomia, Documentació i Comunicació Audiovisual)

# metadata.dc.title[].value
Informe sobre les sisenes Jornadas Españolas de Documentación (València, 29, 30 i 31 d'octubre de 1998)